**APROBAT,**

Director General,

Ec. Georgiana TRIFU

CAIET DE SARCINI SERVICII DE ORGANIZARE EVENIMENTE

**”UniFEST 2018”**

**Cod CPV: 79952000-2**

***Procedură internă- Sevicii cuprinse în Anexa 2 la Legea nr. 98/2016***

**Întocmit,**

**Șef Serviciu**

**Răzvan BUJAC**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

*Cerinţele impuse vor fi considerate ca fiind minime şi obligatorii. În acest sens, orice ofertă prezentată, care se abate de la prevederile Caietului de Sarcini, va fi luată în considerare numai în măsura în care Propunerea Tehnică presupune asigurarea unui nivel calitativ superior cerinţelor minime din prezentul Caiet de Sarcini. Oferta care conţine caracteristici inferioare celor prevăzute în prezentul Caiet de Sarcini va fi considerată neconformă şi va fi respinsă.*

*Prezentul Caiet de sarcini conţine specificaţii tehnice minime în baza cărora ofertantul va întocmi oferta tehnică şi financiară, făcând parte integrantă din documentaţia de atribuire în vederea participării la procedură.*

**1. INFORMAŢII GENERALE**

1.1. Beneficiar /Autoritate contractantă: **Centrul pentru Tineret al Municipiului Bucureşti**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Bulevardul Basarabia 37-39, Sector 3, București (National Arena București – Sector 114)**

1.3 Sursa de finanțare a achiziției : Bugetul local

1.4. Număr estimat de participanți: 5.000.

1.5.Valoarea totală estimată a contractului/lor:  **75.630 lei la care se adaugă TVA.**

**2. OBIECTIV**

Având în vedere necesitatea studenților de a crea și de a se exprima, se constată necesitatea implementării la nivelul Municipiului București a unui proiect de amploare care să se ajute la diversificarea metodelor de petrecere a timpului liber al acestora.

Centrul pentru Tineret al Municipiului Bucureşti dorește achiziționarea de servicii de organizare evenimente (asigurarea prestației unui artist și materiale publicitare: banner, pop-up textil curb, tricouri, colantare autobuz RATB) în vederea realizării, în data de 12 noiembrie 2018, cu ocazia marcării printr-un concert, a finalului evenimentului UniFEST 2018.

**3. OBIECTUL CONTRACTULUI**

Centrul pentru Tineret al Municipiului București dorește achiziționarea de produse și servicii pentru organizarea unui concert in cadrul evenimentului„UniFEST” în data de 12-11.2018.

***Obiective specifice:***

- Creşterea capacităţii de promovare a diversităţii culturale către publicul larg la nivelul Municipiului Bucuresti și în special în mediu studențesc.

- Consolidarea dialogului intercultural şi dezvoltarea capacităţii de colaborare şi extindere a posibilităţilor de derulare a unor activităţi variate în domeniul artistic, recreative şi cultural la nivel regional.

- Modalitate prin care tinerii învață să depășească cu succes decalajul de dezvoltare între copilărie și maturitate.

|  |  |  |
| --- | --- | --- |
| Nr.crt | Activități | Detalii Tehnice |
| 1. | Servicii prestate de artiști | Operatorul economic va pune la dispoziția autorității contractante artist român de renume național și internațional care are ca public țintă tinerii și studenții cu vârsta cuprinsă între 18-35 de ani, pentru o prestatie de min. 45 de minute.  Artist : Holograf |
| 2. | Tricouri | 300 bucăți tricouri personalizate, din bumbac, policromie, mărimi S, M, L, XL.  Tricourile din material BBC, tip T-shirt, maneca scurta, branding 2 poziții A4, 2 culori, de culoare albă, material greutate cca 160g/mp |
| 3. | Bannere | * 30 bucăți bannere - full color (dimensiune 7m\*1m) * - material: frontlit * -rezistent la decolorare, raze UV, zgârieturi * impermeabil * -neiluminat * -imprimat cu cerneală ecosolvent * Se va asigura montarea, demontarea și toată logistica aferentă. |
| 4. | Pop-Up textil | Un Pop-up textile: structura din aluminiu peste care se infășoara printul textil personalizat. Pop-up-ul Textil Curb realizat din material textil ignifug (certificare la foc clasa B1).  Dimensiuni : - L 315  - H 230   * Se va asigura personalizarea , montarea, demontarea și toată logistica aferentă. |
| 5. | Colantare Autobuze | Colantare integrala cu autocolant laminat de exterior policrom pe 2 autobuze RATB.  (tablă+ partial geamuri laterale și ușa spate + spate integral)   * Se va asigura montarea, demontarea și toată logistica aferentă. |

Menţiuni:

Operatorul economic se va asigura de participarea artiştilor. De asemenea, se va asigura că prestaţia şi comportamentul artiştilor nu vor aduce atingere imaginii Beneficiarului.

Operatorul economic are obligaţia de a se asigura de prezenţa artiştilor cu cel puţin 60 de minute înainte de ora începerii, la data şi locul stabilite pentru eveniment şi repetiţii generale.

Operatorul economic va suporta plata tuturor drepturilor de autor pentru acest eveniment.

Prestatorul va fi responsabil în fazele de pre- și post-eveniment de următoarele elemente cheie:

1. Serviciile minime obligatorii aferente organizării evenimentului vor fi: asigurarea condiţiilor pentru repetiţiile artiștilor, a instalaţiilor şi materialelor specifice, conform cerintelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanenţă cu reprezentanţii desemnaţi de achizitor.

**VI. CONDIȚII DE DERULARE A CONTRACTULUI**

Accesul pentru montare în locaţie va fi indicat ulterior.

Condiții contractuale: sunt prevăzute în formularul de contract și sunt obligatorii pentru prestator.

**VII. MODUL DE ELABORARE A OFERTEI TEHNICE**

Este obligatorie întocmirea propunerii tehnice astfel încât, sa reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 24 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt in vigoare în România.

În acest scop propunerea tehnică va conţine în mod obligatoriu următoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condiţiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. Proiectul de „Contract” (prezentat în secţiunea Formulare ) acceptat de ofertant în forma prezentată de autoritatea contractanta ( semnat si stampilat pe fiecare pagina). Ofertantul poate face obiecțiuni referitoare la clauzele contractuale propuse de autoritatea contractantă, sub sanctiunea respingerii ofertei prezentate.

3.Declarație pe proprie răspundere privind disponibilitatea artiștilor

Atenție! *- Ofertantul care prezintă o oferta (documentaţie) incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

**VIII. MODUL DE ELABORARE A OFERTEI FINANCIARE**

Oferta financiara va cuprinde totalitatea preţurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizarii acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, cum ar fi, dar fără a se limita la: salarii/onorariile datoare de catre ofertant salariatilor/colaboratorilor sai, responsabili cu presatarea serviciilor si taxele datorate catre bugetul consolidat al statului, precum si orice taxe, impozite, cheltuieli generate de și pentru executatea contractului de prestari de sevicii ce face obiectul prezentei proceduri.

În acest scop propunerea financiara va contine urmatoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidentiat separat. Pentru ofertantii straini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

**IX. CRITERIUL DE ATRIBUIRE**

Criteriul de atribuire este prețul cel mai scăzut.